2006E0795 — SL — 22.12.2009 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

SKUPNO STALIŠČE SVETA 2006/795/SZVP

z dne 20. novembra 2006

o omejitvenih ukrepih proti Demokratični ljudski republiki Koreji







SVET EVROPSKE UNIJE JE – ob upoštevanju Pogodbe o Evropski uniji in zlasti člena 15 Pogodbe, ob upoštevanju naslednjega: (1) Varnostni svet ZN je 15. julija 2006 sprejel Resolucijo 1695 (2006) (v nadaljnjem besedilu „RVSZN 1695 (2006)“), v kateri je obsodil več izstrelitev balističnih izstrelkov s strani Demokratične ljudske republike Koreje (v nadaljnjem besedilu „DLRK“) dne 5. julija 2006. (2) Varnostni svet Združenih narodov je 14. oktobra 2006 sprejel Resolucijo 1718 (2006) (v nadaljnjem besedilu „RVSZN 1718 (2006)“), v kateri je obsodil jedrski poskus, ki ga je 9. oktobra 2006 razglasila DLRK, ter izrazil globoko zaskrbljenost nad grožnjo, ki jo takšen poskus predstavlja za Pogodbo o neširjenju jedrskega orožja in za mednarodna prizadevanja, usmerjena h krepitvi globalnega režima neširjenja jedrskega orožja, in nad nevarnostjo, ki jo predstavlja za mir in stabilnost v regiji in tudi drugod. Varnostni svet ZN je zato presodil, da obstaja jasna grožnja mednarodnemu miru in varnosti. (3) Svet Evropske unije je 17. oktobra 2006 ostro obsodil testiranje eksplozivne jedrske naprave s strani DLRK ter jo pozval, naj se takoj vrne k šeststranskim pogovorom, naj opusti vso jedrsko orožje in obstoječe jedrske programe ter izpolni svoje obveznosti iz Pogodbe o neširjenju jedrskega orožja, vključno s preverjanjem vseh njenih jedrskih dejavnosti s strani Mednarodne agencije za atomsko energijo. Svet je tudi navedel, da bo v celoti izvajal določbe vseh zadevnih resolucij Varnostnega sveta ZN, predvsem pa določbe RVSZN 1695 (2006) in RVSZN 1718 (2006). (4) RVSZN 1718 (2006) prepoveduje neposredno ali posredno dobavo, prodajo ali prenos določenih vrst konvencionalnega orožja, kakor je opredeljeno za namene Registra ZN o konvencionalnem orožju, ali sorodnega vojaškega materiala, vključno z rezervnimi deli, ali predmetov, ki jih je določil Varnostni svet ZN ali Odbor, ustanovljen na podlagi odstavka 12 RVSZN 1718 (2006) (v nadaljnjem besedilu „Odbor“), DLRK s strani državljanov držav članic ali z ozemelj držav članic ali z uporabo plovil ali letal pod njihovo zastavo. Svet meni, da je primerno zajeti tudi drugo konvencionalno orožje, ki naj vključuje vsaj blago in tehnologijo s Skupnega seznama vojaške opreme EU. (5) RVSZN 1718 (2006) prepoveduje tudi neposredno ali posredno dobavo, prodajo ali prenos predmetov, naštetih v ustreznih dokumentih ZN, ki zlasti obsegajo predmete s seznamov Skupine držav dobaviteljic jedrskega blaga in Režima kontrole raketne tehnologije, DLRK s strani državljanov držav članic ali z ozemelj držav članic ali z uporabo plovil ali letal pod njihovo zastavo, ter drugih materialov, opreme, blaga in tehnologije, ki so povezani z jedrskimi programi, programi za izdelavo balističnih izstrelkov ali drugimi programi orožja za množično uničevanje. (6) RVSZN 1718 (2006) prav tako prepoveduje zagotavljanje tehničnega usposabljanja, storitev in pomoči v zvezi s predmeti, navedenimi v uvodnih izjavah 4 in 5, pri čemer prepoved vključuje tudi financiranje ali finančno pomoč. (7) RVSZN 1718 (2006) prepoveduje tudi javno naročanje predmetov iz uvodnih izjav 4 in 5 iz DLRK. (8) RVSZN 1718 (2006) prepoveduje tudi dobavo, prodajo ali prenos luksuznega blaga v DLRK. (9) RVSZN 1718 (2006) nalaga tudi ukrepe za preprečitev vstopa ali tranzita preko ozemelj držav članic vsem osebam in njihovim družinskim članom, ki so po mnenju Odbora ali Varnostnega sveta ZN odgovorne (vključno zaradi njihove podpore in spodbujanja) za politike DLRK glede programov DLRK, povezanih z jedrskim orožjem, balističnimi izstrelki in drugim orožjem za množično uničevanje. (10) RVSZN 1718 (2006) poleg tega predpisuje, da se zamrznejo vsa sredstva, drugo finančno premoženje in gospodarski viri v lasti ali pod posrednim ali neposrednim nadzorom oseb ali subjektov, ki so po mnenju Odbora ali Varnostnega sveta ZN vpleteni v programe DLRK, povezane z jedrskim orožjem ali drugim orožjem za množično uničevanje, in programe, povezane z balističnimi izstrelki, ali te (tudi z drugimi nezakonitimi sredstvi) podpirajo, ali osebe ali subjekti, ki delujejo v njihovem imenu ali po njihovih navodilih, ter prepoveduje, da se tem subjektom ali osebam dajejo na razpolago ali v njihovo korist kakršna koli sredstva, finančno premoženje ali gospodarski viri. (11) To skupno stališče se lahko spremeni, če Svet meni, da je primerno uporabiti omejitvene ukrepe za dodatne osebe, subjekte ali predmete oziroma za druge kategorije oseb, subjektov ali predmetov. (12) Za izvajanje nekaterih ukrepov je potrebno delovanje Skupnosti – ob upoštevanju naslednjega: SPREJEL NASLEDNJE SKUPNO STALIŠČE:







Člen 1

1. Neposredna ali posredna dobava, prodaja ali prenos naslednjih predmetov in tehnologije, vključno s programsko opremo, v DLRK s strani državljanov držav članic ali preko oziroma z ozemlja držav članic ali z uporabo plovil ali zračnih plovil pod njihovo zastavo, je prepovedan ne glede na to, ali izvirajo z ozemlja držav članic ali ne:

(a) orožje in sorodni materiali vseh vrst, vključno z orožjem in strelivom, vojaška vozila in oprema, paravojaška oprema in rezervni deli za prej omenjeno, razen nebojnih vozil, ki so bila izdelana ali opremljena z materiali za balistično zaščito in so namenjena izključno za zaščito osebja EU in njenih držav članic v DLRK.

(b) vsi predmeti, materiali, oprema, blago in tehnologija, ki jih je določil Varnostni svet ZN ali Odbor v skladu z odstavkom 8(a)(ii) RVSZN 1718 (2006) in ki bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje.

▼M3

(c) nekateri drugi predmeti, materiali, oprema, blago in tehnologija, ki bi lahko prispevali k programom DLRK, povezanimi z jedrskim orožjem, balističnimi izstrelki ali drugim orožjem za množično uničevanje, ali bi lahko prispevali k njenim vojaškim dejavnostim, ki vključujejo blago z dvojno rabo in tehnologijo s seznama iz Priloge I k Uredbi Sveta (ES) št. 428/2009 z dne 5. maja 2009 o vzpostavitvi režima Skupnosti za nadzor izvoza, prenosa, posredovanja in tranzita blaga z dvojno rabo ( 1 ). Evropska unija sprejme potrebne ukrepe, da bi določila ustrezne predmete, na katere se nanaša ta določba.

▼B

2. Prepovedano je tudi:

(a) zagotavljati tehnično usposabljanje, nasvete, storitve, pomoč ali posredniške storitve, povezane s predmeti in tehnologijo iz odstavka 1 in s pošiljanjem, izdelavo, vzdrževanjem in uporabo teh predmetov, neposredno ali posredno kateri koli osebi, subjektu ali organu v ali za uporabo v DLRK;

(b) zagotavljati financiranje ali finančno podporo v zvezi s predmeti in tehnologijo iz odstavka 1, vključno s subvencijami, posojili in izvozno kreditnimi zavarovanji, za kakršno koli prodajo, dobavo, prenos ali izvoz teh predmetov, ali za zagotavljanje sorodnega tehničnega usposabljanja, nasvetov, storitev, pomoči ali posredniških storitev, neposredno ali posredno kateri koli osebi, subjektu ali organu v ali za uporabo v DLRK;

(c) zavestno ali namerno sodelovati pri dejavnostih, katerih namen ali učinek je izogibanje prepovedim, navedenim v točkah (a) in (b).

▼M1

3. Prepovedano je tudi naročanje predmetov in tehnologije iz odstavka 1 iz DLRK s strani državljanov držav članic ali z uporabo plovil ali zračnih plovil pod njihovo zastavo, pa tudi zagotavljanje tehničnega usposabljanja državljanom držav članic, nasvetov, storitev, pomoči, financiranja ali finančne podpore iz odstavka 2 s strani DLRK, ne glede na to, ali izvirajo z ozemlja DLRK ali ne.

▼M1

Člen 1a

1. Države članice ne sprejemajo novih obveznosti za subvencije, finančno pomoč in ugodna posojila DLRK, vključno prek sodelovanja držav članic v mednarodnih finančnih ustanovah, razen za humanitarne in razvojne namene, ko gre za neposredno zadovoljevanje potreb civilnega prebivalstva ali spodbujanje denuklearizacije. Države članice si obenem skrbno prizadevajo za zmanjšanje obstoječih obveznosti in, če je mogoče, njihovo končanje.

2. Države članice ne zagotavljajo javne finančne podpore za trgovino z DLRK, vključno z zagotavljanjem izvoznih kreditov, izvoznih garancij ali zavarovanja izvoznih poslov, svojim državljanom ali subjektom, ki se ukvarjajo s takšnimi trgovskimi posli, če bi takšna finančna podpora lahko prispevala k programom ali dejavnostim DLRK, povezanim z jedrskim orožjem, balističnimi izstrelki ali drugim orožjem za množično uničevanje.

▼B

Člen 2

Neposredna ali posredna dobava, prodaja ali prenos luksuznega blaga v DLRK s strani državljanov držav članic ali preko oziroma z ozemlja držav članic ali z uporabo plovil ali zračnih plovil pod njihovo zastavo, je prepovedan ne glede na to, ali izvira z ozemlja držav članic ali ne.

▼M1

Člen 3

1. Države članice sprejmejo potrebne ukrepe za preprečitev vstopa ali tranzita preko svojih ozemelj:

(a) osebam in njihovim družinskim članom, naštetim v Prilogi I, ki so po mnenju Odbora ali Varnostnega sveta ZN odgovorne – vključno zaradi njihove podpore in spodbujanja – za politike DLRK glede programov DLRK, povezanih z jedrskim orožjem, balističnimi izstrelki in drugim orožjem za množično uničevanje;

(b) osebam iz Priloge II, ki niso navedene v Prilogi I in ki so odgovorne – vključno zaradi njihove podpore in spodbujanja – za programe DLRK, povezane z jedrskim orožjem, balističnimi izstrelki in drugim orožjem za množično uničevanje;

(c) osebam iz Priloge III, ki niso navedene v Prilogi I ali Prilogi II in ki opravljajo finančne storitve ali prenos vsakršnega finančnega ali drugega premoženja ali virov, ki bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje, na ozemlje držav članic, prek ali iz njega ali v katere so vključeni državljani držav članic ali subjekti, ustanovljeni v skladu z njihovimi zakoni, ali osebe ali finančne institucije na njihovem ozemlju.

2. Odstavek 1(a) se ne uporablja v primerih, ko Odbor za vsak primer posebej ugotovi, da je takšno potovanje utemeljeno iz človekoljubnih razlogov, vključno z verskimi dolžnostmi, ali ko sklene, da bi taka izjema kako drugače prispevala k ciljem RVSZN 1718 (2006) ali RVSZN 1874 (2009).

3. Odstavek 1 nobene države članice ne zavezuje k temu, da lastnim državljanom zavrne vstop na svoje ozemlje.

4. Odstavek 1 ne posega v primere, v katerih posamezno državo članico zavezuje mednarodnopravna obveznost, in sicer:

(i) kot državo gostiteljico mednarodne medvladne organizacije;

(ii) kot državo gostiteljico mednarodne konference, ki jo skliče OZN ali katere pokroviteljica je OZN;

(iii) v skladu z večstranskim sporazumom o dodeljenih privilegijih in imunitetah;

(iv) v okviru Lateranske pogodbe, ki sta jo leta 1929 sklenila Sveti sedež (Vatikanska mestna država) in Italija.

5. Odstavek 4 se uporabi tudi v primerih, ko je posamezna država članica gostiteljica Organizacije za varnost in sodelovanje v Evropi (OVSE).

6. Svet je ustrezno obveščen o vseh primerih, ko država članica odobri izjemo v skladu z odstavkom 4 ali 5.

7. Države članice lahko odobrijo izjeme od ukrepov, uvedenih z odstavkom 1, kadar je potovanje upravičeno z nujno potrebo po humanitarni pomoči ali z udeležbo na medvladnih sejah, vključno s tistimi, ki jih podpira Evropska unija ali gosti država članica, ki predseduje OVSE, na katerih se odvija politični dialog, ki neposredno spodbuja demokracijo, človekove pravice in pravno državo v DLRK.

8. Država članica, ki želi odobriti izjeme iz odstavka 7, o tem pisno obvesti Svet. Izjema se šteje za odobreno, razen če eden ali več članov Sveta ne vloži pisnega ugovora v dveh delovnih dneh po prejemu uradnega obvestila o predlagani izjemi. Če eden ali več članov Sveta vloži ugovor, lahko Svet s kvalificirano večino odloči, da se predlagana izjema odobri.

9. Kadar država članica v skladu z odstavki 4, 5 in 7 dovoli vstop na svoje ozemlje ali tranzit prek njega osebam s seznama v prilogah I, II ali III, se dovoljenje omeji na namen, za katerega je bilo odobreno, in na osebe, na katere se nanaša.

10. Če je bila izjema odobrena, države članice Odbor obvestijo o vstopu oseb iz Priloge I na njihovo ozemlje ali o tranzitu teh oseb prek njihovega ozemlja.

▼B

Člen 4

▼M1

1. Vsa sredstva ali gospodarski viri, ki neposredno ali posredno pripadajo naslednjim osebam in subjektom, so v njihovi lasti oziroma jih posedujejo ali nadzirajo:

(a) osebe in subjekti iz Priloge I, ki so po mnenju Odbora ali Varnostnega sveta ZN vpleteni v programe DLRK, povezane z jedrskim orožjem ali drugim orožjem za množično uničevanje, in programe, povezane z balističnimi izstrelki, ali te – tudi z nezakonitimi sredstvi – podpirajo;

(b) osebe in subjekti iz Priloge II, ki niso navedeni v Prilogi I in ki so odgovorni za programe DLRK, povezane z jedrskim orožjem, balističnimi izstrelki in drugim orožjem za množično uničevanje ali osebe ali subjekti, ki delujejo v njihovem imenu ali po njihovih navodilih, ali subjekti v njihovi lasti ali pod njihovim nadzorom;

(c) osebe in subjekti iz priloge III, ki niso navedeni v Prilogi I ali Prilogi II in ki opravljajo finančne storitve ali prenos vsakršnega finančnega ali drugega premoženja ali virov, ki bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje, na ozemlje držav članic, prek ali iz njega ali v katere so vključeni državljani držav članic ali subjekti, ustanovljeni v skladu z zakoni držav članic, ali osebe ali finančne institucije na njihovem ozemlju, ali osebe ali subjekti, ki delujejo v njihovem imenu ali po njihovih navodilih, ali subjekti v njihovi lasti ali pod njihovim nadzorom,

se zamrznejo.

▼B

2. Osebam ali subjektom iz odstavka 1 se neposredno ali posredno ne daje na voljo ali v njihovo korist kakršnih koli sredstev ali gospodarskih virov.

▼M3

3. Izjeme so dopustne za sredstva in gospodarske vire, ki so:

(a) potrebni za zadovoljevanje osnovnih potreb, vključno s plačilom živil, najemnine ali hipoteke, zdravil in zdravljenja, davkov, zavarovalnih premij in komunalnih storitev;

(b) namenjeni izključno za plačilo sprejemljivih honorarjev in nadomestil za stroške zagotavljanja pravnih storitev; ali

(c) namenjeni izključno za plačila pristojbin in stroškov storitev za rutinsko vodenje ali vzdrževanje zamrznjenih sredstev ali gospodarskih virov v skladu z nacionalno zakonodajo;

potem ko zadevna država članica Odbor uradno obvesti o svoji nameri, da osebam in subjektom iz Priloge I po potrebi dovoli dostop do teh sredstev, drugega finančnega premoženja in gospodarskih virov, in če Odbor v petih delovnih dnevih po takšnem obvestilu o tem ne sprejme odklonilne odločitve.

4. Izjeme so dopustne tudi za sredstva in gospodarske vire, ki so:

(a) potrebni za poravnavo izrednih stroškov za osebe in subjekte iz Priloge I, če zadevna država članica o tem najprej obvesti Odbor in se Odbor s tem strinja; ali

(b) predmet sodne, upravne ali arbitražne pravice do zadržanja ali razsodbe; v tem primeru se lahko sredstva in gospodarski viri uporabijo za izvršitev te pravice do zadržanja ali razsodbe, pod pogojem, da je pravica do zadržanja ali razsodba nastala pred datumom, ko je Odbor za sankcije, Varnostni svet ali Svet določil osebo ali subjekt iz prvega odstavka, in da ni v korist osebe ali subjekta iz odstavka 1 in potem ko zadevna država članica v primeru oseb in subjektov iz Priloge I uradno obvesti Odbor.

▼B

5. Odstavek 2 se ne uporablja za dobropise na zamrznjenih računih iz naslova:

(a) obresti ali drugi dohodki na teh računih, ali

(b) zapadlih plačil za pogodbe, sporazume ali obveznosti, ki so bile sklenjene ali so nastale pred 14. oktobrom 2006,

pod pogojem, da so vse take obresti, drugi dohodki in plačila še naprej predmet odstavka 1.

▼M1

Člen 4a

1. Z namenom preprečitve opravljanja finančnih storitev ali prenos vsakršnega finančnega ali drugega premoženja ali virov, ki bi lahko prispevali k programom ali dejavnostim DLRK, povezanim z jedrskim orožjem, balističnimi izstrelki ali drugim orožjem za množično uničevanje, na ozemlje držav članic, prek ali iz njega ali državljanom držav članic ali subjektom, ustanovljenim v skladu z zakoni držav članic, ali osebam ali finančnim institucijam v pristojnosti držav članic ali z njihove strani, države članice okrepljeno spremljajo dejavnosti finančnih ustanov v njihovi pristojnosti:

(a) banke s sedežem v DLRK;

(b) podružnice in hčerinske družbe bank s sedežem v DLRK, ki so pod jurisdikcijo držav članic; te družbe so navedene v Prilogi IV;

(c) podružnice in hčerinske družbe bank s sedežem v DLRK, ki niso pod jurisdikcijo držav članic; te družbe so navedene v Prilogi V, in

(d) finančne ustanove, ki nimajo sedeža v DLRK, niti niso pod jurisdikcijo držav članic, vendar jih nadzirajo osebe ali subjekti, ki imajo sedež v DLRK; te družbe so navedene v Prilogi V;

da bi se izognili takim dejavnostim, ki bi lahko prispevale k programom ali dejavnostim DLRK, povezanim z jedrskim orožjem, balističnimi izstrelki ali drugim orožjem za množično uničevanje.

2. Zato se od finančnih ustanov zahteva, da pri poslovanju s finančnimi ustanovami iz odstavka 1:

(a) pozorno spremljajo gibanje na računih, med drugim s programi za skrbno preverjanje strank in v okviru svojih obveznosti glede pranja denarja in financiranja terorizma;

(b) vztrajajo, naj se na plačilnih nalogih izpolnijo vsi podatki, ki se nanašajo na izdajatelja in prejemnika zadevnega nakazila; in zavrnejo izvedbo nakazila, če ti podatki niso zagotovljeni;

(c) pet let hranijo vse evidence transakcij in jih na zahtevo dajo na voljo nacionalnim organom;

(d) če sumijo ali imajo utemeljen razlog za sum, da so sredstva povezana s financiranjem programov ali dejavnosti DLRK, povezanih z jedrskim orožjem, balističnimi izstrelki ali drugim orožjem za množično uničevanje, to takoj sporočijo enoti za finančni nadzor ali drugemu, posebej v ta namen imenovanemu pristojnemu organu zadevne države članice. Enoti za finančni nadzor ali drugemu pristojnemu organu se pravočasno, posredno ali neposredno, priskrbijo finančne in upravne informacije ter informacije o kazenskem pregonu, ki jih potrebuje za pravilno izvedbo svojih nalog, vključno z analizo poročil o sumljivih transakcijah.

▼M1

Člen 5

1. Države članice v skladu z nacionalnimi organi in zakonodajo ter ob upoštevanju mednarodnega prava na svojem ozemlju, vključno na letališčih in v pristaniščih, pregledajo vsakršen tovor, ki odhaja v DLRK ali od tam prihaja, če imajo informacije, na podlagi katerih utemeljeno sumijo, da tovor vsebuje predmete, katerih dobava, prodaja, prenos ali izvoz je prepovedan po tem skupnem stališču.

2. Države članice s soglasjem države zastave pregledajo plovila na odprtem morju, če imajo informacije, na podlagi katerih utemeljeno sumijo, da tovor takšnih plovil vsebuje predmete, katerih dobava, prodaja, prenos ali izvoz je prepovedan po tem skupnem stališču.

3. Države članice v skladu z nacionalno zakonodajo sodelujejo pri pregledih iz odstavka 1 in 2.

4. Od plovil in zračnih plovil, ki prevažajo tovor v in iz DLRK, se za vso blago, ki se prinese v državo članico ali iz nje, zahteva dodatna informacija pred prihodom ali pred odhodom.

5. V primeru pregleda iz odstavkov 1 in 2 države članice zasežejo in uničijo predmete, katerih dobava, prodaja, prenos ali izvoz je prepovedan po tem skupnem stališču, skladno z odstavkom 14 RVSZN 1874(2009).

6. Oskrbovanje plovil z gorivom ali drugimi zalogami ali opravljanje drugih storitev za plovila DLRK s strani državljanov držav članic ali z ozemlja držav članic je prepovedano, če imajo države članice informacije, na podlagi katerih utemeljeno sumijo, da plovila prevažajo predmete, katerih dobava, prodaja, prenos ali izvoz je prepovedan po tem skupnem stališču, razen če je opravljanje takšnih storitev nujno za humanitarne namene ali dokler tovor ni pregledan in po potrebi zasežen in uničen skladno z odstavki 1, 2 in 4.

▼M1

Člen 5a

Države članice storijo vse potrebno, da bodo pazljivo spremljale in preprečile, da bi bili državljani DLRK na njihovem ozemlju ali s strani njihovih državljanov deležni specializiranega poučevanja ali usposabljanja v strokah, ki bi prispevale k dejavnostim DLRK, nevarnim z vidika širjenja jedrskega orožja, in razvoju izstrelitvenih sistemov jedrskega orožja.

▼M1

Člen 6

1. Svet določi seznam iz Priloge I in ga spreminja na podlagi odločitev Odbora ali Varnostnega sveta.

2. Svet sestavi sezname v prilogah II, III, IV in V ter sprejema spremembe teh seznamov soglasno na predlog države članice ali Komisije.

Člen 7

1. To skupno stališče se pregleda ali po potrebi spremeni, predvsem kar zadeva kategorije oseb, subjektov ali predmetov oziroma dodatnih oseb, subjektov ali predmetov, za katere veljajo omejitveni ukrepi, ali ob upoštevanju ustreznih resolucij Varnostnega sveta.

2. Ukrepi iz členov 3(1)(b) in (c) ter 4(1)(b) in (c) se revidirajo v rednih časovnih presledkih in vsaj vsakih 12 mesecev. Za zadevne osebe in subjekte prenehajo veljati, če Svet v skladu s postopkom iz člena 6(2) ugotovi, da pogoji za njihovo veljavnost niso več izpolnjeni.

▼B

Člen 8

To skupno stališče začne učinkovati z dnem sprejetja.

Člen 9

To skupno stališče se objavi v Uradnem listu Evropske unije.

▼M1









PRILOGA

▼M2

PRILOGA I







(a) Seznam oseb iz členov 3(1)(a) in 4(1)(a) Ime: Drugo ime Datum rojstva Datum uvrstitve na seznam Drugi podatki 1. Yun Ho-jin tudi Yun Ho-chin 13.10.1944 16.7.2009 Direktor podjetja Namchongang Trading Corporation; nadzira uvoz materiala, potrebnega za izvajanje programa za obogatitev urana. 2. Ri Je-son tudi Ri Che-son 1938 16.7.2009 Direktor Generalnega urada za jedrsko energijo (General Bureau of Atomic Energy – GBAE), najpomembnejše agencije, ki vodi jedrski program Demokratične ljudske republike Koreje; pomaga pri različnih jedrskih dejavnostih, med drugim tudi GBAE pri vodenju jedrskega raziskovalnega središča v Yongbyonu in podjetja Namchongang Trading Corporation. 3. Hwang Sok-hwa 16.7.2009 Direktor v Generalnem uradu za jedrsko energijo (GBAE); vključen v jedrski program Demokratične ljudske republike Koreje; vodja urada za znanstvene napotke pri GBAE, nekdanji član odbora za znanost pri Skupnem institutu za jedrske raziskave. 4. Ri Hong-sop 1940 16.7.2009 Nekdanji direktor jedrskega raziskovalnega središča v Yongbyonu, nadzira tri ključne objekte, ki sodelujejo pri proizvodnji plutonija, ki je primeren za orožje: obrat za proizvodnjo goriva, jedrski reaktor in obrat za predelavo. 5. Han Yu-ro 16.7.2009 Direktor podjetja Korea Ryongaksan General Trading Corporation; vključen v program za balistične izstrelke Demokratične ljudske republike Koreje.







(b) Seznam subjektov iz člena 4(1)(a) Ime: Drugo ime Lokacija Datum uvrstitve na seznam Drugi podatki 1. Korea Mining Development Trading Corporation tudi CHANGGWANG SINYONG CORPORATION; tudi EXTERNAL TECHNOLOGY GENERAL CORPORATION; tudi DPRKN MINING DEVELOPMENT TRADING COOPERATION; tudi, „KOMID“ Central District, Pjongjang, DLRK. 24.4.2009 Pomemben trgovec z orožjem in glavni izvoznik blaga in opreme, ki sta povezana z balističnimi izstrelki in klasičnim orožjem. 2. Korea Ryonbong General Corporation tudi EXTERNAL TECHNOLOGY GENERAL CORPORATION; tudi LYONGAKSAN GENERAL TRADING CORPORATION Pot’onggang District, Pjongjang, DLRK; Rakwon-dong, Pothonggang District, Pjongjang, DLRK. 24.4.2009 Obrambni konglomerat, specializiran za nabavo blaga za obrambno industrijo Demokratične ljudske republike Koreje in za podporo njene prodaje blaga, povezanega z vojsko. 3. Tanchon Commercial Bank tudi CHANGGWANG CREDIT BANK; tudi KOREA CHANGGWANG CREDIT BANK Saemul 1-Dong Pyongchon District, Pjongjang, DLRK. 24.4.2009 Najpomembnejši finančni subjekt Demokratične ljudske republike Koreje za prodajo klasičnega orožja, balističnih izstrelkov in blaga, povezanega s sestavljanjem in izdelavo takega orožja. 4. Namchongang Trading Corporation tudi NCG; tudi NAMCHONGANG TRADING; tudi NAM CHON GANG CORPORATION; tudi NOMCHONGANG TRADING CO; tudi NAM CHONG GAN TRADING CORPORATION Pjongjang, DLRK. 16.7.2009 Namchongang je trgovsko podjetje v DLRK, ki je podrejeno Generalnemu uradu za jedrsko energijo (GBAE) in sodeluje pri nabavi japonskih vakuumskih črpalk, ki so bile odkrite v jedrskem objektu DLRK, ter naročilih, povezanih z jedrskim programom, pri nemškem dobavitelju. Poleg tega podjetje od poznih devetdesetih let sodeluje pri nakupu aluminijastih cevi in druge opreme, ki je še zlasti uporabna v okviru programa za obogatitev urana. Predstavnik podjetja je nekdanji diplomat, ki je leta 2007 sodeloval kot predstavnik DLRK pri skupini za pregled jedrskih objektov v Yongbyonu v okviru Mednarodne agencije za jedrsko energijo. Glede na dosedanje dejavnosti DLRK, povezane s širjenjem orožja, so tozadevne dejavnosti podjetja Namchongang zelo zaskrbljujoče. 5. Hong Kong Electronics tudi HONG KONG ELECTRONICS KISH CO Sanaee St., Kish Island, Iran. 16.7.2009 V lasti ali pod nadzorom oziroma deluje ali domnevno deluje za ali v imenu Tanchon Commercial Bank in KOMID. Podjetje Hong Kong Electronics je od leta 2007 v imenu Tanchon Commercial Bank in KOMID (odbor ju je imenoval aprila 2009) nakazalo milijone dolarjev iz skladov za širjenje orožja in v imenu KOMID pomagalo pri nakazovanju denarja iz Irana v DLRK. 6. Korea Hyoksin Trading Corporation tudi KOREA HYOKSIN EXPORT AND IMPORT CORPORATION Rakwon-dong, Pothonggang District, Pjongjang, DLRK. 16.7.2009 Podjetje DLRK iz Pjongjanga je podrejeno podjetju Korea Ryonbong General Corporation (odbor ga je imenoval aprila 2009) in sodeluje pri razvoju orožja za množično uničevanje. 7. General Bureau of Atomic Energy (GBAE) tudi General Department of Atomic Energy (GDAE) Central District, Pjongjang, DLRK. 16.7.2009 GBAE je odgovoren za jedrski program DLRK, ki vključuje med drugim tudi jedrsko raziskovalno središče v Yongbyonu in njegov raziskovalni reaktor za proizvodnjo plutonija (5 MWe – 25 MWt) ter obrate za proizvodnjo in predelavo goriva. GBAE je sodeloval na srečanjih in razpravah z Mednarodno agencijo za jedrsko energijo in je vodilna vladna agencija DLRK Koreje za nadzor jedrskih programov, vključno z delovanjem jedrskega raziskovalnega središča v Yongbyonu. 8. Korean Tangun Trading Corporation Pjongjang, DLRK. 16.7.2009 Podjetje Korea Tangun Trading Corporation je podrejeno Drugi akademiji naravoslovnih znanosti DLRK in je odgovorno predvsem za nabavo blaga in tehnologij za podporo programov za raziskave in razvoj na področju obrambe DLRK, vključno – vendar ne izključno – z orožjem za množično uničevanje, programi nosilnih sistemov in nabavo, med drugim tudi materialov, ki so pod nadzorom in prepovedani v okviru ustreznih večstranskih sistemov za nadzor.

▼M3

PRILOGA II







A. Seznam oseb iz členov 3(1)(b) in 4(1)(b) # Ime (in morebitni vzdevki) Podatki za identifikacijo Razlogi 1. CHANG Song-taek (tudi JANG Song-Taek) Datum rojstva: 2.2.1946 ali 6.2.1946 ali 23.2.1946 (province de Hamgyong Nord) Številka potnega lista (iz 2006) : PS 736420617 Član Nacionalne obrambne komisije. Direktor upravnega oddelka Delavske partije Koreje. 2. CHON Chi Bu Član generalnega urada za atomsko energijo, nekdanji tehnični direktor Jongbjona. 3. CHU Kyu-Chang (tudi JU Kyu-Chang) Datum rojstva: med 1928 in 1933 Prvi namestnik direktorja oddelka za obrambno industrijo (balistični program), Delavska stranka Koreje, član Nacionalne obrambne komisije. 4. HYON Chol-hae Datum rojstva: 1934 (Mandžurija, Kitajska) Namestnik direktorja oddelka za splošno politiko ljudskih oboroženih sil (vojaški svetovalec Kim Džonga Ila). 5. JON Pyong-ho Datum rojstva: 1926 Sekretar Centralnega komiteja Delavske partije Koreje, vodja industrijskega oddelka za vojaško dobavo Centralnega komiteja, ki nadzoruje Drugi gospodarski odbor Centralnega komiteja, član Nacionalne obrambne komisije. 6. KIM Yong-chun (tudi Young-chun) Datum rojstva: 4.3.1935 Številka potnega lista: 554410660 Podpredsednik Nacionalne obrambne komisije, minister ljudskih oboroženih sil, posebni svetovalec Kim Džong Ila za jedrsko strategijo. 7. O Kuk-Ryol Datum rojstva: 1931 (provinca Džilin, Kitajska) Podpredsednik Nacionalne obrambne komisije, ki nadzoruje nakup najsodobnejše tehnologije za jedrske in balistične programe v tujini. 8. PAEK Se-bong Datum rojstva: 1946 Predsednik drugega ekonomskega odbora (odgovoren za balistični program) Centralnega komiteja Delavske partije Koreje. Član Nacionalne obrambne komisije. 9. PAK Jae-gyong (tudi Chae-Kyong) Datum rojstva: 1933 Številka potnega lista: 554410661 Namestnik direktorja oddelka za splošno politiko ljudskih oboroženih sil in podpredsednik logističnega urada ljudskih oboroženih sil (vojaški svetovalec Kim Džonga Ila). 10. PYON Yong Rip (tudi Yong-Nip) Datum rojstva: 20.9.1929 Številka potnega lista: 645310121 (izdan 13.9.2005) Predsednik Znanstvene akademije, vpleten v biološke raziskave, povezane z orožjem za množično uničevanje. 11. RYOM Yong Direktor Generalnega urada za atomsko energijo (telesa, na katerega so opozorili Združeni narodi), zadolžen za mednarodne odnose. 12. SO Sang-kuk Datum rojstva med 1932 in 1938 Vodja oddelka za jedrsko fiziko na Univerzi Kim Il Sunga.







B. Seznam oseb iz člena 4(1)(b) # Ime (in morebitni vzdevki) Podatki za identifikacijo Razlogi 1. Center za jedrske raziskave Jongbjon. Center za raziskave je sodeloval pri proizvodnji plutonija za vojsko. Center, ki deluje v okviru Generalnega urada za atomsko energijo (telesa, na katerega so 16.7.2009 opozorili Združeni narodi). 2. Korea Pugang mining and machinery corporation ltd Podružnica Korea Ryongbong General Corporation (telesa, na katerega so 24.4.2009 opozorili Združeni narodi) upravlja tovarne za proizvodnjo aluminijastega prahu, ki se lahko uporablja pri izdelavi raket. 3. Korean Ryengwang trading corporation Rakwon-dong, Pothonggang District, Pjongjang, Severna Koreja. Podružnica Korea Ryongbong General Corporation (telesa, na katerega so 24.4.2009 opozorili Združeni narodi). 4. Sobaeku United Corp (tudi Sobaeksu United Corp) Državno podjetje, vpleteno v raziskave oziroma nabavo občutljivih izdelkov ali opreme. V lasti ima več nahajališč naravnega grafita, ki zalagajo predvsem dva predelovalna obrata, ki proizvajata zlasti grafitne bloke, ki bi se lahko uporabili v balističnem programu.

PRILOGA III







A. Seznam oseb iz členov 3(1)(c) in 4(1)(c) 1. KIM Tong-un Direktor „Urada 39“ Centralnega komiteja Delavske partije, vpletenega v financiranje širjenja orožja.

▼M1

Priloga IV

Seznam podružnic in hčerinskih podjetij iz člena 4a(1)(b)

Priloga V

Seznam podružnic, hčerinskih podjetij in finančnih ustanov iz člena 4a(1)(c) in (d)